EkBass/fiwiki-20250220-pages-articles huggingface dataset:
George Saunders

George Saunders (s. 2. joulukuuta 1958 Amarillo, Texas) on yhdysvaltalainen kirjailija. Ennen kirjailijanuraansa hän työskenteli geofyysikkona ja julkaisi esikoisteoksensa CivilWarLand in Bad Decline vuonna 1996. Vuonna 2006 Saundersille myönnettiin MacArthur Fellowship -apuraha. Saunders sai vuonna 2017 Booker-palkinnon teoksellaan Lincoln in the Bardo (suom. Lincoln bardossa). Hän sai vuonna 2023 myös Yhdysvaltain Kongressin kirjaston myöntämän Library of Congress Prize for American Fiction -palkinnon.} Saundersilta on suomennettu kolme teosta. Vuonna 2015 ilmestyi novellikokoelma Joulukuun kymmenes (Tenth of December, 2013), jonka novellit julkaistiin alun perin The New Yorkerissa ja Harper’sissa 1995–2012. Vuonna 2016 ilmestyi Sotapuiston perikato (CivilWarLand in Bad Decline, 1996) ja vuonna 2018 romaani Lincoln bardossa (Lincoln in the Bardo, 2017). ==Teokset== ===Kaunokirjallisuus=== * (novelleja ja pienoisromaani) * Pastoralia (2000) (novelleja ja pienoisromaani) * The Very Persistent Gappers of Frip (2000) (pienoisromaani) * The Brief and Frightening Reign of Phil (2005) (pienoisromaani) * In Persuasion Nation (2006) (novelleja) * (novelleja) * * Fox 8 (2018) * ===Esseet=== * A Bee Stung Me, So I Killed All the Fish (Notes from the Homeland 2003–2006) (2006) (esseelukemisto, 500 kappaleen painos teoksen In Persuasion Nation liitteeksi) * The Braindead Megaphone (2007) (esseekokoelma) ===Antologiat=== * Fakes: An Anthology of Pseudo-Interviews, Faux-Lectures, Quasi-Letters, ”Found” Texts, and Other Fraudulent Artifacts, toim. David Shields ja Matthew Vollmer (2012) ==Lähteet== ==Aiheesta muualla== * George Saundersin pitämä puhe Syracusen yliopiston valmistuville 2013. Luokka:Yhdysvaltalaiset kirjailijat Luokka:Yhdysvaltalaiset novellikirjailijat Luokka:Vuonna 1958 syntyneet Luokka:Elävät henkilöt
Ayreonauts Only

Ayreonauts Only on vuonna 2000 julkaistu Ayreonin albumi joka sisältää ennenjulkaisemattomia kappaleita ja versioita vanhoista kappaleista. Levy on tarkoitettu lähinnä kaikkein isoimmille Ayeronin faneille kuten levyn nimestä voi päätellä. Levyn viimeinen kappale, Cold Metal, on Arjen Anthony Lucassenin uuden projektin, Ambeonin, kappale. ==Kappalelista== # ##a) The Eye of the Universe ##b) Halo of Darkness ##c) The Final Door # ##a) M31 ##b) Planet Y ##c) The Search Continues # # # # ##a) Amazing Flight in Space ##b) In the Garden of Emotions ##c) Inside the Mirror Maze # # # # # == Aiheesta muualla == * * Luokka:Vuoden 2000 albumit Luokka:Ayreonin albumit
HAL Bangaloren kansainvälinen lentoasema

HAL Bangaloren kansainvälinen lentoasema on lentoasema Bangaloressa Karnatakan osavaltiossa Intiassa. Lentoasemaa ylläpitää Hindustan Aeronautics, joka käyttää sitä Intian ilmavoimien lentokoneiden testaamiseen ja kehittämiseen. Lentoasema toimi kansainvälisenä lentoasemana kunnes 24. toukokuuta 2008 sen korvasi Kempegowdan kansainvälinen lentoasema. ==Lähteet== == Aiheesta muualla == Luokka:Intian lentoasemat Luokka:Bangalore
The Human Equation

The Human Equation on 25. toukokuuta 2004 julkaistu Ayreonin kuudes albumi. Albumilla on muiden Ayeronin levyjen tapaan paljon vierailevia muusikoita ja laulajia muista yhtyeistä jotka esittävät Arjen Anthony Lucassenin kirjoittamaa musiikkia, kuten James LaBrie (Dream Theater), Mikael Åkerfeldt (Opeth), Eric Clayton (Saviour Machine) ja Devin Townsend (Strapping Young Lad). The Human Equation on tarina auto-onnettomuuden seurauksena koomaan joutuneesta miehestä, jonka tunteita ja muistoja käydään läpi kahdenkymmenen päivän aikana. __NOTOC__ ==Kappalelista== CD 1 CD 2 ==Kokoonpano== ===Lauluroolit=== * James LaBrie - Minä * Mikael Åkerfeldt - Pelko * Eric Clayton - Järki * Heather Findlay - Rakkaus * Irene Jansen - Intohimo * Magnus Ekwall - Ylpeys * Devon Graves - Tuska * Marcela Bovio - Vaimo * Arjen Anthony Lucassen - Paras ystävä * Mike Baker - Isä * Devin Townsend - Viha ===Instrumentit=== * Arjen Anthony Lucassen - Kaikki sähkö- ja akustiset kitarat, bassokitarat, mandoliini, steel-kitara, kosketinsoittimet, syntetisaattorit, Hammond-urut * Ed Warby - Kaikki rummut ja lyömäsoittimet * Robert Baba - Kaikki viulut * Marieke van den Broek - Kaikki sellot * John McManus - Puuhuilu raidoilla 13, 16 ja 18 sekä pilli raidalla 18 * Jeroen Goossens - Poikkihuilu raidoilla 3, 5, 9, 14 ja 18, alttohuilu raidalla 2, bassohuilu raidoilla 5 ja 14, pan-huilu raidalla 6, nokkahuilu raidalla 13, didgeridoo raidalla 16, fagotti raidalla 18 * Joost van den Broek - Syntetisaattorisoolo raidalla 2, spinetti raidalla 13 * Martin Orford - Syntetisaattorisoolo raidalla 15 * Ken Hensley - Hammond-soolo raidalla 16 * Oliver Wakeman - Syntetisaattorisoolo raidalla 17 == Arvostelut == * Imperiumi: 9/10 * Soundi: == Lähteet == == Aiheesta muualla == * * Luokka:Ayreonin albumit Luokka:Vuoden 2004 albumit
Mataiur

Mataiur on Italian Alpeilla sijaitseva vuori. Mataiur-vuori on 1650 metriä korkea. 26. lokakuuta vuonna 1917 käydyssä Caporetton taistelussa Erwin Rommel valtasi Mataiurin 100 saksalaisen miehen voimin yli 9000 italialaiselta. (sivut 35-37) ==Lähteet== Luokka:Italian vuoret Luokka:Alppien vuoret Luokka:Italian ja Slovenian raja
Arjen Anthony Lucassen

Arjen Anthony Lucassen (s. 3. huhtikuuta 1960 Hilversum, Alankomaat) on alankomaalainen säveltäjä, laulaja ja muusikko. Hän oli 1980-luvulla heavy metal -yhtyeiden Bodine ja Vengeance kitaristina, mutta niiden hajoamisen jälkeen hän alkoi tehdä itse progressiivisempaa musiikkia ensin Ayreon- projektina, ja myöhemmin myös Star One-, Ambeon- ja Stream of Passion -yhtyeiden muodossa. Lucassen on myös vieraillut lukuisilla muiden artistien levyillä. Lucassen soittaa monenlaisia instrumentteja: hänen pääinstrumenttinsa ovat kitara ja koskettimet, mutta hän soittaa myös muun muassa bassoa ja banjoa. Kaiken kaikkiaan Lucassen on julkaissut urallaan 26 studioalbumia, neljä live-albumia, kaksi EP:tä ja seitsemäntoista singleä. Yhteistyöprojektit mukaan laskettuna hän on esiintynyt yli 50:llä albumilla. Ayreonin perustamisen jälkeen Lucassen on tullut tunnetuksi rock- ja metalliarvostelijoiden keskuudessa, monet kriitikot ovat kutsuneet häntä "neroksi", ja ylistävät hänen sävellyskykyjään ja omaperäisyyttään. == Julkaisut == Bodine * Bold as Brass (1982) * Three times Running (1983) Vengeance * Vengeance (1984) * We Have Ways to Make You Rock (1986) * Take It or Leave It (1987) * Arabia (1989) * The Last Teardrop ('84-'92) (1992) Strange Hobby * Strange Hobby (1996) Ayreon * The Final Experiment (1995) * Actual Fantasy (1996) * Into the Electric Castle (1998) * Universal Migrator Part 1: The Dream Sequencer (2000) * Universal migrator Part 2: Flight of the Migrator (2000) * Ayreonauts Only (2000) * The Human Equation (2004) * Actual Fantasy: Revisited (2004) * 01011001 (2008) * The Theory of Everything (2013) * The Source (2017) * Transitus (2020) Star One * Space Metal (2002) * Victims of the Modern Age (2010) * Revel In Time (2022) Ambeon * Fate Of a Dreamer (2001) Stream of Passion * Embrace the Storm (2005) Guilt Machine * On This Perfect Day (2009) The Gentle Storm * The Diary (2015) Supersonic Revolution * Golden Age of Music (2023) Plan Nine * The Long Lost Songs (2024) Simone Simons * Vermillion (2024) ==== Sooloalbumit ==== * * Livealbumit * Star One: Live On Earth (2003) * Stream of Passion: Live In the Real World (2006) * The Theater Equation (2016) * Electric Castle Live and Other Tales (2020) * 01011001 - Live Beneath the Waves (2024) ===Vierailut=== * Pythagoras: * Ian Parry: * Alex Bollard: * Ian Parry: * Biscuit: * Veralin: * Helloise: * Block Busters: * Ian Parry: * Peter Daltrey: * Rocket Scientists: * Erik Norlander: * Ian Parry: * Glass Hammer: * Within Temptation: * Lana Lane: * After Forever: * Nolan / Wakeman: * Wicked Sensation: * Nightingale: * Ars Nova: * Gary Hughes: * Space Mirrors: * * Elfonía: * Shadow Gallery: * ==Lähteet== ==Aiheesta muualla== * Virallinen sivusto Luokka:Alankomaalaiset säveltäjät Luokka:Alankomaalaiset metallimusiikin laulajat Luokka:Alankomaalaiset metallimusiikin kitaristit Luokka:Alankomaalaiset metallimusiikin kosketinsoittajat Luokka:Alankomaalaiset metallimusiikin basistit Luokka:Multi-instrumentalistit Luokka:Vuonna 1960 syntyneet Luokka:Elävät henkilöt
Långholmen (Kemiö)

Långholmen on saari ja kylä Sauvon ja Kemiön välissä. Saari on osittain jyrkkäkallioinen ja siellä on useita kesäasumuksia. Saarelle on ollut aikoinaan lauttayhteys mutta siitä on muistona vain vanhat lauttasatamat. Saarella on runsas puusto. Luokka:Kemiön kylät Luokka:Kemiönsaaren saaret
Långholmen

Långholmen tarkoittaa seuraavia: * Långholmen, saari Espoossa * Långholmen, saari Kemiön kunnassa * Långholmen, saari ja kaupunginosa Tukholmassa.
Lionel Shriver

Lionel Shriver (syntymänimi Margaret Ann Shriver, s. 18. toukokuuta 1957) on amerikkalaissyntyinen kirjailija, joka asuu New Yorkissa ja Lontoossa. Shriver muutti nimensä Margaret Annista Lioneliksi, koska tiesi, että miehiä kohdellaan paremmin kuin naisia. Hänen puolisonsa on jazzrumpali Jeff Williams. Shriver nousi maineeseen teoksellaan We Need to Talk about Kevin (Poikani Kevin). Ristiriitaisen vastaanoton saanut Poikani Kevin käsittelee naisen kaksinaista suhtautumista lapsen saantiin, kyvyttömyyttä rakastaa lasta ja sitä mikä tällaisesta lapsesta pahimmassa tapauksessa tulee. Shriver on kirjoittanut muun muassa The Guardianiin ja The Spectatoriin. Kolumneissan hän on kirjoittanut muun muassa suhtautumisesta äitiyteen ja äitiydestä länsimaissa. Hän kävi Suomessa lokakuussa 2006 Helsingin Kirjamessuilla. ==Teokset== *The Female of the Species (1987) *Checker and Derailleurs (1988) *The Bleeding Hear (1990) *Ordinary Decent Criminals (1992) *Game Control (1994) *A Perfectly Good Family (1996) *Double Fault (1997; Kaksoisvirhe) *We Need to Talk about Kevin (2003; Poikani Kevin) *The Post-Birthday World (2007; Syntymäpäivän jälkeen) *So Much for That (2010; Jonnekin pois) *The New Republic (2012) *Big Brother: A Novel (2013) *The Mandibles (2016) *The Standing Chandelier (2017) *Property (2018) *Abominations: Selected Essays from a Career of Courting Self-Destruction (2022) ===Suomennetut teokset=== *Poikani Kevin, 2006, suom. Sari Karhulahti *Kaksoisvirhe, 2007, suom. Hanna Sola *Syntymäpäivän jälkeen, 2008, suom. Inka Parkola *Jonnekin pois, 2011, suom. Seppo Raudaskoski ==Palkinnot== *Orange Prize of Fiction kirjasta Poikani Kevin 2005 ==Lähteet== ==Aiheesta muualla== *Shriver Avain- kustannuksen sivuilla *Lionel Shriver HarperCollinsin sivuilla Luokka:Yhdysvaltalaiset kirjailijat Luokka:Vuonna 1957 syntyneet Luokka:Elävät henkilöt
Pettu (saari)

Pettu on saari Särkisalossa Salon kaupungissa. Pettuun on lossiyhteys Ulkoluodosta. Yhdeksän neliökilometrin kokoisella saarella asuu vakituisesti 11 ihmistä. Vapaa-ajan asuntoja saaressa on yli 100. Petun kantatilan ympäristössä on perinnebiotooppia. Alueen kedot ja kalliokedot kasvavat muun muassa heinäratamoa, hakarasaraa, jäkkiä ja mäkikauraa. Saarella on myös alueellisesti merkittävä saarnivaltainen lehtipuuhaka. == Lähteet == == Aiheesta muualla == * Petun saaren tiekuntien kotisivut Luokka:Salon saaret Luokka:Särkisalo Luokka:Särkisalon kylät
Matthew Connolly

Matthew Connolly (s. 24. syyskuuta 1987 Lontoo) on englantilainen entinen jalkapalloilija, joka edusti viimeksi Englannin Mestaruussarjassa pelaavaa Cardiffia. Hän oli pelipaikaltaan keskuspuolustaja ja siirtyi Cardiffiin 22. elokuuta.2012. Tätä ennen hän pelasi Queens Park Rangersissa sekä kauden 2011–2012 kevätkauden lainalla Readingissä. Connolly teki ensiesityksensä Arsenalin edustusjoukkueessa 24. lokakuuta 2006 liigacupin kolmannella kierroksella West Bromwichia vastaan. Hän pelasi kaudella 2006–2007 lainalla Bournemouthissa ja kaudella 2007–2008 Colchester Unitedissa kunnes siirtyi Queens Park Rangersiin kesällä 2008. Kesään 2012 mennessä hän on pelannut QPR:ssä 116 ottelua (joista kuusi valioliigassa), joissa hän on tehnyt kaksi maalia. Ensimmäinen maali QPR:lle syntyi 16. tammikuuta 2010 Blackpoolia vastaan. == Lähteet == Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Infektiotautien tutkimusyhdistys

Infektiotautien tutkimusyhdistys on vuonna 1966 perustettu yhdistys, jonka jäseninä on lähinnä lääkäreitä ja tutkijoita. Sen tehtävänä on infektiotautien tutkimuksen edistäminen, kotimainen ja kansainvälinen yhteistoiminta infektiotautien tutkimisen alalla, neuvonta ja valistustoiminta infektiotautien vastustamiseksi sekä opintomatkojen ja kongressien järjestäminen ja apurahojen myöntäminen infektiotautien tutkijoille. http://www.fimnet.fi/ity/index.htm Useimmat lääketehtaat tukevat infektioyhdistyksen toimintaa mm. lahjoittamalla sille matka-apurahoja. == Lähteet == == Aiheesta muualla == *Yhdistyksen kotisivut Luokka:Suomalaiset terveystieteelliset järjestöt
Inklusivismi

Inklusivismi on kristinuskon käsitys, jonka mukaan kristinusko edustaa Jumalan normatiivista ilmoitusta, mutta pelastus on mahdollinen myös toisiin uskonnollisiin traditioihin kuuluville. Inklusivismi on yksi muutamasta erilaisesta pelastuskäsityksestä, joita kristinuskon tiimoilta pohditaan. == Pelastusjärjestyksen laajuudesta katso myös == * Partikularismi * Pluralismi * Universalismi Luokka:Kristillinen teologia
Pluralismi (soteriologia)

Pluralismi on kristinuskossa ja soteriologiassa käsitys, jonka mukaan kaikki ihmiskunnan uskonnolliset traditiot ovat yhtä päteviä teitä samaan uskonnollisen todellisuuden ytimeen. == Katso myös == * Inklusivismi * Partikularismi * Universalismi Luokka:Kristillinen teologia
Venäjän kansalliskirjasto

Venäjän kansalliskirjasto () sijaitsee Pietarissa. Se on Venäjän vanhin yleinen kirjasto. Sitä ei pidä sekoittaa Moskovassa sijaitsevaan Venäjän valtionkirjastoon. Kansalliskirjaston perusti Katariina Suuri vuonna 1795 Keisarilliseksi lainauskirjastoksi. Sen kokoelmien rungon muodostavat puolalais-liettualaisen Zaluskin kirjaston 250 000 kirjaa sekä Voltairen ja Denis Diderotin kokoelmat, jotka keisarinna oli ostanut heidän perikunniltaan. Kirjakokoelma karttui nopeasti, koska jokaisesta keisarillisella Venäjällä julkaistusta kirjasta piti lahjoittaa sinne yksi vapaakappale. Vuonna 1914 kirjastossa oli kolme miljoonaa kirjaa, 1970-luvulla siellä laskettiin olevan 17 miljoonaa kirjaa. Kirjaston päärakennus Nevski prospektilla on uusklassista tyyliä. Neuvostoaikoina sen nimi oli Saltykov-Štšedrinin kirjasto kirjailija Mihail Saltykovin mukaan. Uudempi lisärakennus rakennettiin 1980- ja 1990-luvuilla Moskovski prospektille. Nykyisin Venäjän kansalliskirjasto on yksi maailman suurimmista. Siellä on 33 miljoonaa teosta, vuosittain siellä on 1,5 miljoonaa kävijää, ja lainauksia tehdään 14 miljoonaa. == Lähteet == == Aiheesta muualla == * Nlr.ru. Luokka:Pietarin rakennukset ja rakennelmat Kansalliskirjasto Luokka:Seulonnan keskeiset artikkelit
Kapasaari

Kapasaari on saari Pieksämäen kunnassa Virtasalmen taajaman yhteydessä. Saarella sijaitsee seurakunnan leirikeskus ja sinne menee pieni silta. Luokka:Suomen sisävesien saaret Luokka:Pieksämäen luonto Luokka:Virtasalmi
Venäjän valtionkirjasto

thumb|right|250px|Venäjän valtionkirjasto sijaitsee Moskovan ydinkeskustassa Venäjän valtionkirjasto () on eräs maailman suurimmista kirjastoista. Se sijaitsee Moskovan ydinkeskustassa, runsas 300 metriä Moskovan Kremlin länsipuolella. Kirjasto hoitaa monia kansalliskirjaston tehtäviä, vaikka historiallinen Venäjän kansalliskirjasto -niminen kirjastolaitos sijaitsee Pietarissa. Valtionkirjasto perustettiin 1862 kahden kaupungin museon yhteyteen Moskovan ensimmäiseksi viralliseksi kirjastoksi. Neuvostoaikoina sen nimi oli Lenin-kirjasto. Kirjastossa on 42 miljoonaa teosta, jotka täyttävät 275 tuhatta hyllymetriä. Niiden joukossa on 247 kielellä 17 miljoonaa kirjaa, 13 miljoonaa lehteä, 350 tuhatta nuottia ja äänitettä sekä 150 tuhatta karttaa. 29 prosenttia materiaalista on ulkomaalaista. == Lähteet == ==Aiheesta muualla== *Kirjaston kotisivut (rsl.ru) Luokka:Moskovan rakennukset ja rakennelmat Valtionkirjasto Luokka:Seulonnan keskeiset artikkelit
Kuikansaari

Kuikansaari on saari, joka sijaitsee Längelmäenjärvessä Pieksämäen kunnassa Virtasalmen taajaman yhteydessä. Luokka:Suomen sisävesien saaret Luokka:Pieksämäen luonto Luokka:Virtasalmi
Jori

Jori on suomalainen etunimi. Jorin nimipäivä on 23. huhtikuuta, jolloin on myös Yrjön, Jyrkin, Jyrin ja Yrjänän nimipäivä. Jori juontuu kreikkalaisesta Georgios-nimestä. Välittävänä muotona lienee ollut Georg, joka ruotsiksi lausutaan suunnilleen samoin kuin Jori. Joria käytetään myös Jorman lempinimenä, vaikka Jorma on etymologisesti aivan eri perua. Jori on harvinaisehko nimi. Suomessa oli vuoden 2019 loppuun mennessä syntynyt noin 1 749 Joria. Heistä 820 on 1980- ja 1990-luvuilla syntyneitä. Molli-Jori oli säveltäjä ja laulaja Georg Malmsténin lempinimi. ==Tunnettuja Jori-nimisiä== Listan henkilöt ovat suomalaisia, ellei toisin mainita. * Jori Arvonen, diplomaatti ja alivaltiosihteeri * Jori Grym, käyttäytymistaloustieteen tutkija * Jori Harju, lippueamiraali, Merivoimien komentaja * Jori Hulkkonen, DJ ja teknomusiikkituottaja * Jori Ilanko, päätoimittaja ja elokuvakäsikirjoittaja * Jori Isomäki, salibandyn pelaaja * Jori A. Kopponen, taikuri * Jori Lehterä, jääkiekkoilija * Jori Mørkve, norjalainen ampumahiihtäjä * Jori Olkkonen (nyk. Petrik Salovaara), tietokonepelimuusikko * Jori Pesonen, diplomi-insinööri, yritysjohtaja ja teollisuusneuvos * Jori Saarnio, näyttelijä * Jori Sivonen, säveltäjä, muusikko ja tuottaja * Jori Sjöroos, muusikko, säveltäjä ja tanssimusiikin tuottaja * Jori-Pekka Träskback, toimittaja, media-alan yrittäjä * Jori Turja, ravivalmentaja * Jori Venemies, muusikko, tuottaja ja kustantaja == Kuvitteellisia Joreja == * Jori- veturi, Wilbert Awdryn kirjasarjassa The Railway Series sekä televisiosarjassa Tuomas Veturi * Jori Jetson (George Jetson), päähenkilö piirrossarjassa Jetsonit * Jori Newton (George Newton) hahmo Beethoven == Lähteet == Luokka:Etunimet
Beep Media Player

Beep Media Player on avoin GNU GPL-lisensoitu XMMS-soittimeen perustuva multimedia-soitin. Pääasiallisesti se on XMMS-soittimen siirros GTK+ 2-rajapinnalle joka saa integroitua sen paremmin tuoreimpien GNOME, Xfce ja GTK-QT:n kanssa myös KDE-työpöytäympäristöihin. XMMS:n tavoin BMP tukee myös Winampin ja XMMS:n nahkatiedostoja. Beep Media Playerin kehitys lopetettiin viimeisen version (0.9.7.1) julkaisun jälkeen, mutta kehittäjät ottavat yhä vastaan bugikorjauksia. Beep Media Playerin kehittäjät ovat siirtyneet kehittämään BMPx-soitinta, joka ei pohjaudu vanhaan koodiin. William "nenolod" Pitcock aloitti Audacious-projektin, joka jatkaa Beep Media Playerin kehitystä. == Katso myös == *Luettelo mediasoittimista Luokka:Mediasoittimet Luokka:Vapaat ohjelmistot
Jeane Kirkpatrick

Jeane Jordan Kirkpatrick (19. marraskuuta 1926 – 7. joulukuuta 2006) oli yhdysvaltalainen konservatiivinen poliitikko. Hän työskenteli Ronald Reaganin ulkopoliittisena neuvonantajana tämän vuoden 1980 presidentinvaalikampanjassa. Sen jälkeen Kirkpatrick nimitettiin Yhdysvaltojen YK-suurlähettilääksi ensimmäisenä naisena. Kirkpatrick suoritti tohtorin tutkinnon Columbian yliopistossa vuonna 1968. Kirkpatrick oli kiihkeä kommunisminvastustaja. Kirkpatrick tunnetaan ennen kaikkea ”Kirkpatrickin doktriinista”, jonka mukaan Yhdysvallat tukee kaikkia kommunismin vastaisia hallintoja maailmassa, myös diktatuureja. Kirkpatrick oli yksi niistä, jotka vaativat kongressia julistamaan sodan ”koko fundamentalistista islamilaisterroristiverkostoa” vastaan syyskuun 11. päivän terrori-iskujen jälkeen. == Lähteet == Luokka:Yhdysvaltalaiset demokraattipoliitikot Luokka:Presidential Medal of Freedom Luokka:Ronald Reaganin hallituksen jäsenet Luokka:Vuonna 1926 syntyneet Luokka:Vuonna 2006 kuolleet Luokka:Yhdysvaltalaiset republikaanipoliitikot
Ubikviteetti (teologia)

Ubikviteetti merkitsee kristillisessä teologiassa Kristuksen inhimillisen luonnon läsnäoloa kaikkialla. Oppi kehitettiin luterilaisessa teologiassa, ja on ilmaistu Yksimielisyyden ohjeessa, erityisesti sen kahdeksannessa artiklassa. Opin mukaan Kristuksen inhimillinen luonto on korotettu jumalalliseen valtaan, ja näin ollen Kristus pystyy toteuttamaan lupauksensa olla läsnä sanassa ja sakramenteissa, kaikkein erityisimmin ehtoollisessa. Luterilaiseen ehtoollisoppiin yhdistettynä ubikviteetti-oppi tarkoittaa sitä, että Kristus voi olla ruumiillisesti jumalallisen voimansa vuoksi läsnä siellä, missä ikinä tahtoo. Tämän vuoksi hän on läsnä lukuisissa paikoissa (ehtoollisleivissä ja eukaristian vietoissa) yhtä aikaa (multivolipreesens). Usein ubikviteetti tulkitaan väärin tarkoittamaan Kristuksen ruumiin kaikkiallisuutta, minkä Yksimielisyyden ohje kieltää. Tohtori Martti Luther piti tärkeimpänä ohjenuoranaan ns. Sola scriptura -periaatetta, toisin sanoen sitä, että kaiken on perustuttava täsmälleen Raamatun sanaan. Näin ollen eukaristian on oltava täsmälleen Jeesuksen omien sanojen mukainen: "Tämä on minun ruumiini." Katolinen kirkko ajautuu transsubstantiaatio-opissaan tohtori Lutherin mukaan harhaan siinä, että se leipä muuttuu rituaalin kellon kilautuksen hetkellä Jeesuksen ruumiiksi, vaikka se todellisuudessa on edelleen pelkkää leipää, ja se maistuu leivältä. Ei se materia siitä kelloa kilauttamalla muuksi muutu. Muut protestantit, kuten zwingliläiset ja kalvinistit, mutta varsinkin yltiöpäiset ns. hurmahenget, "die Schwärmerer", ajautuvat tohtori Martti Lutherin mukaan harhaan siksi, koska he opettavat, että "tämä leipä ainoastaan symbolisoi Kristuksen ruumista, olematta kuitenkaan Kristuksen ruumis." Ehtoollisleipä ei ole Kristuksen ruumiin symboli, vaan Kristuksen ruumis. Samalla kun luterilainen puree öylättiä, samalla hän myös puree rikki Kristuksen luut ristinpuulla. Ubikviteettioppi kuuluu luterilaisuuteen, mutta ei zwingliläisyyteen eikä kalvinismiin. ==Katso myös== * Multivolipreesens Luokka:Luterilainen teologia
Kasari (kulttuuri)

Kasari on slangi-ilmaus, joka tarkoittaa 1980-luvun populaarimusiikkia ja tyyliä. Se on lyhenne sanasta kahdeksankymmentäluku. Sanan käyttö liittyy pääosin siihen, että eräät 1980-luvun musiikkityylit ovat tulleet uudestaan muotiin 2000-luvulla. Kaapelikanava MoonTV esitti 2000-luvun alussa musiikkiohjelmaa nimeltä Kasari, jossa näytettiin 1980-luvun tunnettuja musiikkivideoita. 1980-luvun musiikista on julkaistu myös useita kokoelma- albumeita, joiden sisältö koostuu lähinnä elektronisesta popmusiikista. 1980-luvulla syntyi monia uudenlaisia metallimusiikin tyylilajeja ja jo olemassa ollut heavy metal -musiikki kehittyi. Tätä musiikkia kutsutaan usein kasariheviksi. Myös 1980-luvun suosituista tietokonepeleistä on julkaistu uusia PC-koneille sopivia versioita. == Katso myös == * Ysäri == Lähteet == *Ylioppilaslehti == Aiheesta muualla == *80's Rocks -sivusto *1980-luvun musiikkia soittavia nettiradioita == Kirjallisuutta == * * Luokka:1980-luku Luokka:Populaarimusiikki
Alvar Rantalahti

Alvar Rantalahti (29. heinäkuuta 1913 Sippola – 30. tammikuuta 2007 Anjalankoski) oli suomalainen maastohiihtäjä. Hän aloitti hiihtouransa vuonna 1930 ja voitti hopeaa 50 km:n matkalta hiihdon maailmanmestaruuskilpailuissa 1938 Lahdessa. SM-hiihdoissa hän oli 50 kilometrillä toinen 1941 sekä kolmas 1937 ja 1945. Uransa aikana hän edusti Inkeroisten Terhoa ja Kotkan Intoa. Jatkosodan loppuvaiheessa heinä-elokuussa 1944 Rantalahti toimi luutnantin arvoisena kurikomppanian päällikkönä. Sodan sekavassa vaiheessa rintamalla hän ampui epäsotilaallisesti puhutelleen ja hänen toistamaansa käskyä vastustaneen sotamiehen. Hän sai teostaan rangaistuksen, mutta armahdettiin yleisessä armahduksessa. Kurikomppanian sotilaat eivät sodan jälkeen unohtaneet Rantalahtea, vaan tekivät kantelun valvontakomissiolle kertoen Rantalahden ampuneen vuonna 1941 antautuneen sotavangin. Tässä uhkaavassa tilanteessa Rantalahti siirtyi huhtikuussa 1946 Pohjois-Ruotsiin. Hän piileskeli aina kesään 1948 asti niin Pohjois-Suomessa kuin Pohjois-Ruotsissa. Sen jälkeen hän tuli julkisuuteen ja joutui vastaamaan ampumisesta oikeudessa, jossa hänet tuomittiin vuoden vankeusrangaistukseen laittomasta teloituksesta. Presidentti Paasikivi armahti hänet vuonna 1950, ja hän pääsi ehdolliseen vapauteen. Ammatiltaan hän oli kauppias. Kuollessaan hän oli 93-vuotias. == Lähteet == Luokka:Suomalaiset maastohiihtäjät Luokka:Sotarikoksista vankeuteen tuomitut Luokka:Vuonna 1913 syntyneet Luokka:Vuonna 2007 kuolleet
Big Al

Big Al () on Wyomingin osavaltiosta Yhdysvalloista vuonna 1991 löydetty Allosauruksen fossiili. Luuranko on säilynyt lähes täydellisenä, siitä on löydetty 95 prosenttia. Big Aliksi ristitty yksilö eli noin 145 miljoonaa vuotta sitten jurakaudella. Fossiilin kaivaminen esiin vei kahdeksan päivää. Geologien mukaan Big Al kuoli joen pohjaan. Tulkinnan mukaan kivi, josta sen luuranko löydettiin, oli aluksi rutikuivaa ja sitten läpimärkää. Sen ajatellaan olleen myös veden kyllästämää. Tämän katsotaan olevan merkki siitä, että pitkää kuivuuskautta on seurannut tulva. Al kuoli kuusivuotiaana, keskenkasvuisena. Se oli kuollessaan 10 metriä pitkä ja kolme metriä korkea. Se oli saanut elämänsä aikana noin 70 murtumaa. Murtumia oli hännässä, selkärangassa ja oikeassa eturaajassa. Myös sen oikean takaraajan keskimmäinen varvas oli tulehtunut ja todennäköisesti hankasi viereisiä varpaita. BBC:n tuottama elokuva Ison Alin tarina (The Ballad Of Big Al) kertoo Alin elämäntarinan. Elokuvassa seurataan Alin elämää kuoriutumisesta kuolemaan. Elokuvassa Al sai kylkiluunmurtumansa yriteltyään paritella väkisin itseään suuremman naaraan kanssa, jolloin se oli käynyt Alin kimppuun. Varvas murtui Alin saalistaessa ja sen kompastuttua kaatuneeseen puuhun. Elokuvassa näytettiin myös, kuinka Al ja muutama muu Allosaurus hyökkäsivät Diplodocus- lauman kimppuun ja tappoivat suuren, mutta sairaan ja heikon yksilön. Luokka:Allosauridae Luokka:Fossiilit
Lumikki ja 7 jätkää

Lumikki ja 7 jätkää on vuonna 1953 valmistunut suomalainen komediaelokuva, jonka ohjasi ja käsikirjoitti Ville Salminen. Elokuva pohjautuu Grimmin satuun Lumikki. Laulut esittää lauluyhtye Souvaripojat, joka myös levytti kappaleen Lumikki ja 7 jätkää. == Juoni == Joukko vuoden 1953 ylioppilaita lähtee pyöräretkelle maalle ja retken aikana Liisa eksyy metsään. Hän päätyy tukkilaisten kämpälle ja suostuu tukkilaisille taloudenhoitajaksi. == Arviot == Aikalaisarvioissa Paula Talaskivi arvosti elokuvan viattomuutta, "kiltteyttä": "...paatuneempikin taitaa sulaa lähes satutunnelmiin". Olavi Veistäjä puolestaan kommentoi: "Voiko yleisöä enää yrittää naurattaa mauttomammin ja tökerömmin?" Muutenkin elokuva sai kovin ristiriitaisia arvioita.Aikalaisarvioita, Elonet.fi, viitattu 30.5.2013 Myöhemmin Grimmin sadun tukkilaismuunnelma on saanut luonnehdinnan kepeä farssi, jonka nimiosan esittäjän Raili Mäen näyttelijäntaidot ovat erään kriitikon mielestä vaatimattomat, vaikka hän muuten hehkeä onkin.AL: Päivän elokuvia, Tv-maailma, 21s/2013 sivu 25 == Näyttelijät == == Lähteet == ==Aiheesta muualla== * Luokka:Suomalaiset mustavalkoelokuvat Luokka:Vuoden 1953 suomalaiset elokuvat Luokka:Ville Salmisen ohjaamat elokuvat Luokka:Suomalaiset komediaelokuvat Luokka:Tukkilaiselokuvat
Matti Raivio

Matti Raivio (22. helmikuuta 1893 Pihlajavesi – 25. toukokuuta 1957 Pihlajavesi) oli suomalainen maastohiihtäjä ja maailmanmestari. Raivio voitti kultaa 30:n ja 50 kilometrin matkoilla vuoden 1926 hiihdon maailmanmestaruuskilpailuissa Lahdessa. Hänen 30 kilometrin voittomarginaalinsa, 6 minuuttia ja 18 sekuntia, on edelleenkin kaikkien aikojen suurin arvokisavoitto kyseisellä matkalla. 50 kilometrillä Raivio voitti hopeamitalisti Tauno Lappalaisen 8 minuutilla ja 27 sekunnilla. Raivio osallistui kaksiin olympialaisiin: Chamonix'ssa 1924 hän sijoittui seitsemänneksi sekä 18:lla että 50 kilometrillä. Sankt Moritzissa 1928 hän keskeytti 50 kilometrillä. Raivio voitti urallaan kuusi Suomen mestaruutta vuosina 1920–1927. Hän voitti 10 kilometrin hiihdon vuosina 1920 ja 1921 ja 60 kilometrin mestaruuden vuonna 1922. 1925 hän oli nopein 10 kilometrillä ja vuonna 1927 hän voitti sekä 10 että 60 kilometrin Suomen-mestaruudet. Viimeinen mestaruus tuli vasta uusinnassa, kun hän ja Martti Lappalainen olivat 10 kilometrillä hiihtäneet saman ajan. Salpausselän Kisoissa hän voitti 10 kilometriä vuosina 1925 ja 1927 sekä jälkimmäisenä vuonna myös 50 kilometrin kilpailun. Hän sai Salpausselkä-mitalin numero 3. Puijon kisoissa hän voitti 30 ja 50 kilometriä vuonna 1923. Matti Raivion sisar Aino Raivio voitti kaksi Suomen mestaruutta naisten 5 kilometrin hiihdossa vuosina 1924 ja 1925. == Lähteet == * === Viitteet === Luokka:Suomalaiset maastohiihtäjät Luokka:Vuonna 1893 syntyneet Luokka:Vuonna 1957 kuolleet
Oktjabrskaja revoljutsija

Oktjabrskaja revoljutsija, (, ) oli alkuaan Venäjän keisarikunnan laivaston ja sittemmin Neuvostoliiton laivaston Gangut-luokan taistelulaiva. Aluksen nimi oli alun perin (). == Valmistus == Alus tilattiin Pietarista Amiraliteetin telakalta, missä köli laskettiin 3. kesäkuuta 1909. Alus laskettiin vesille 24. syyskuuta 1911 ja valmistui 21. lokakuuta 1914.Whitley, M. J. s. 217 == Palvelus == Gangut sijoitettiin 1914 Itämeren laivaston 2. taistelulaivaviirikköön, jonka tukikohta oli pääasiallisesti Helsingissä. Alus nimettiin 27. toukokuuta 1925 Oktjabrskaja revoljutsijaksi. Talvisodassa alus tulitti suomalaisia rannikkopattereita. Vuonna 1941 alus siirrettiin Tallinnasta Kronstadtiin ja syyskuun lopulla Leningradiin. Toisen maailmansodan aikana Saksaa vastaan eli 1941–1945 aluksen komentajina toimivat M. Z. Moskalenko, N. A. Petrištšev ja S. D. Solouhin. Alus ampui päätykeillään 1 140 laukausta Leningradin piirityksen aikana. Vuodesta 1954 alusta käytettiin koulutukseen. Se poistettiin palveluksesta 1956 ja romutettiin 1959. Sen ilmatorjuntatykit ja ankkurit ovat muistomerkissä puistossa Kronstadtissa. == Lähteet == * * * === Viitteet === ==Aiheesta muualla== * Gangut/ Oktyabrskaya Revolutsia (Gangut Class) * ソビエトの戦艦、とか ガングート級 Luokka:Gangut-luokan taistelulaivat Luokka:Venäläiset ensimmäisen maailmansodan taistelulaivat Luokka:Neuvostoliittolaiset toisen maailmansodan taistelulaivat
Katri Somerjoki

Katri Somerjoki (s. 26. heinäkuuta 1973 Järvenpää) on suomalainen laulaja. 1990-luvulla hän on mukana mm. Mascara-yhtyeessä, joka keikkailee edelleen satunnaisesti. == Elämä ja ura == Somerjoki syntyi Järvenpäässä ja varttui Helsingissä. Hän on toimittaja Kari Somerjoen tytär ja Rauli Badding Somerjoen veljentytär. Katri Somerjoki työskentelee satunnaisesti muun muassa valokuvaajana ja hoitolayrittäjänä. Katri Somerjoki asuu Helsingissä ja tekee säännöllisesti duokeikkoja Katri Somerjoki Katharsis -yhtyeensä kanssa (entinen Selma Räme Duo). Hänen entinen yhtyeensä oli nimeltään Cat Lee & Co ( 2004–2012). Somerjoki konsertoi setänsä Baddingin muistoksi syksyllä 2017, jolloin tuli kuluneeksi 70 vuotta tämän syntymästä. Katri julkaisi Niittisydän-yhtyeen nimissä tribuuttilevyn "Rakkaudella Raulille" joka sisältää Rauli Somerjoen kappaleita uusina sovituksina. Somerjoki on kilpaillut The Voice of Finland -tv-ohjelmassa vuosina 2013 ja 2020. Nykyään Katri tekee soolotuotantoa Catrione-nimellä muiden projektien ohella. Katri Somerjoki Katharsis -yhtye julkaisi ensimmäisen singlensä Anna mun olla lokakuussa 2020. ==Lähteet== * * ===Viitteet=== ==Aiheesta muualla== * * Katri Somerjoen verkkosivut. * Katri Somerjoki Katharsis-duon Facebook-sivut * Selma Räme-duon kappaleet (vanhentunut linkki) * Katri Somerjoen tuotantoa Soundcloudissa Luokka:Suomalaiset laulajat Luokka:Suomalaiset muusikot Luokka:Suomalaiset lauluntekijät Luokka:Vuonna 1973 syntyneet Luokka:Elävät henkilöt
Merikoski SBT

Merikoski SBT on vuonna 1995 perustettu oululainen salibandyseura, jonka jäsenmäärä kaudella 2006–2007 oli noin 500. Miesten edustusjoukkue pelaa Divarissa kaudella 2018-2019. Seuran toiminta alkoi jo vuonna 1992 Oulunsalon Vasaman pesäpallojaoston alaisuudessa. Keväällä 1996 Vasaman salibandytoiminta ja sarjapaikat siirrettiin Merikoski SBT:lle. == Historia == Merikoski SBT:n naisten joukkue on pelannut Naisten salibandyliigaa kolmen kauden ajan. Joukkue putosi liigasta kauden 2003–2004 jälkeen jäätyään sarjassa viimeiseksi. Joukkue voitti 20 ottelusta kaksi. Merikoski voitti putoamiskarsinnan, mutta Kalevi Lämsä katsoi, ettei joukkueella ole taloudellisia resursseja osallistua seuraavan kauden SM-sarjaan. Päätöksen seurauksena suurin osa Merikosken naisista lähti pelaamaan naapuriseuraan OLS:n naisten edustukseen. == Seuratoiminta == Merikoski SBT:llä on useita juniorijoukkueita. == Lähteet == *SBT Merikosken seuratoiminta *Naisten SM- liigan maratontaulukko *Naisten SM-liiga: kausi 2003/04 == Aiheesta muualla == * Seuran kotisivut Luokka:Suomalaiset salibandyseurat Luokka:Oululaiset urheiluseurat Luokka:Vuonna 1995 perustetut urheiluseurat
Kaleva (Kerava)

Kaleva on Keravan ensimmäinen ja väkiluvultaan suurin kaupunginosa, jossa vuoden 2014 lopussa asui 9 997 ihmistä. Se sijaitsee kaupungin keskustan luoteispuolella. Kaupunginosaan kuuluu Kalevan lisäksi Kurkelan, Viron, Virrenkulman ja Ilmarisen asuinalueet. Kaleva on suurimmaksi osaksi rivi- ja omakotitalopainotteista asuinaluetta. Kalevassa sijaitsevat Kalevan ja Kurkelan koulut. Kalevassa sijaitsee Kalevan urheilupuisto, jossa on muun muassa lämmitettävä tekonurmi jalkapalloilijoille, yleisurheilukenttä, jäähalli, uimahalli ja maauimala. Kaupunginosassa sijaitsee myös Keravan terveyskeskuksen ympärille rakentuva terveyspuisto, jossa on sekä julkisia että yksityisiä terveyspalveluja. ==Virrenkulma== Virrenkulma on uudisrakennusalue Keravalla Kalevan kaupunginosassa. Alueelle on rakenteilla noin sata pientaloa ja näiden lisäksi pienkerrostaloja. Alueen rakentaminen alkoi 2006. Alueella on sekä Keravan kaupungin tontteja että yksityisiä tontteja. Alue rajoittuu pohjoisessa Tuusulaan, lännessä Vironmäen ja Kuusimäen metsään, idässä päärataan sekä etelässä Pihkaniittyyn. Virrenkulman alkuperäisen nimen kerrotaan olleen Virrenkuuluma (Wirrenkullma). Nimi on peräisin siitä, että Tuomalan kylässä herätysliikkeen virren veisuu kuului tähän paikkaan asti 1700-luvulla. Virrenkulman bussiyhteydet: 16.8.2010 asti: 8,K Keravan rautatieasemalle. 16.8.2010 alkaen: 973 Päiväkumpuun Keravan rautatieaseman, Ali-Keravan ja Peijaksen sairaalan kautta. 12.8.2019 alkaen linja 976 Keravan asema - Virrenkulma. Virrenkulman kadunnimet on nimetty perhoslajien mukaan, muun muassa: * Kiitäjänkuja * Mittarinkuja * Nopsasiivenkuja * Kultasiivenkuja * Kirjosiivenkuja * Sinisiivenkuja ==Lähteet== *
Epäorgaaninen

Epäorgaaninen, epäelimellinen, elottomaan luontoon kuuluva, tarkoittaa yleisesti elotonta vastakohtana orgaaniselle, elollinen. * Epäorgaaninen aine, elottomasta luonnosta peräisin oleva aine, kuten kivi, ei sisällä mitään elollisen luonnon ainetta, kuten hiiltä. * Epäorgaaninen kemia (toisin kuin orgaaninen kemia) tutkii yhdisteitä, jotka eivät sisällä hiiltä. Luokka:Epäorgaaninen kemia
Etelä-Kiinan meri

Etelä-Kiinan meriKiinankieliset nimet: suomeen mukautettu vai kansainvälinen nimiasu? kielitoimistonohjepankki.fi on Kiinan eteläpuolella sijaitseva Tyynenmeren reunameri. Se rajoittuu idässä Taiwansaareen ja Filippiineihin, etelässä Borneon saareen ja lännessä Indokiinan ja Malakan niemimaihin. Sen pinta-ala on laskentatavasta riippuen 3 000 000 – 3 500 000 neliökilometriä, ja se on maailman kuudenneksi suurin merialue viiden valtameren jälkeen. Meren keskisyvyys on 1 212 metriä. Etelä-Kiinan meri on yhteydessä Itä-Kiinan mereen Taiwaninsalmen eli Formosansalmen kautta. Muita salmia ovat muun muassa Luzoninsalmi, Sundasalmi ja merirosvoistaan tunnettu Malakansalmi. Etelä- Kiinan meren keskisin osa on sen itäinen alue, jossa on sekä monia matalikkoja että laaja syvänmeren tasanne Etelä-Kiinan allas. Altaan keskisyvyys on 4 000–5 000 metriä ja syvin kohta 5 560 metriä. Se ulottuu Paracelsaarilta Luzoniin. Paracelsaarten lisäksi alueella on muitakin riuttoja ja särkkiä, jotka kohoavat jyrkästi merenpohjasta osittain merenpinnan päälle. Tällaisia matalikkoja ovat Spratlysaarten ympäristö sekä Reedin, Tizardin ja Macclesfieldin matalikot. Meren itäosassa, Luzonin länsipuolella on Manilan syvänne, joka yltää 5 400 metrin syvyyteen saakka. Etelä-Kiinan meren luoteisosassa mannerjalusta ulottuu pitkälle, ja matalan meren alueeseen kuuluvat muun muassa Tonkininlahti, Taiwaninsalmi ja Hainanin saari. Vietnamin eteläpuolella jalusta kapenee ja yhdistyy lopulta laajaan Sundan mannerjalustaan, joka käsittää Etelä-Kiinan meren lounaisosan lisäksi Jaavanmeren. Sundan mannerjalusta on keskeisimmissä osissaankin vain noin sata metriä syvää, ja sen pohjassa on vanhoja jokilaaksoja. Suurimmat Etelä-Kiinan mereen laskevat joet ovat Helmijoki, Punainenjoki, Mekong ja Chao Phraya. Etelä-Kiinan merellä on vuosisatojen kuluessa liikkunut merirosvoja. == Aluekiistat == Etelä-Kiinan meren rantavaltiot kiistelevät merialueidensa rajoista sekä alueen saarten omistusoikeudesta. Etelä-Kiinan meren poikki kulkee valtaosa esimerkiksi Japaniin menevästä öljystä. Aluekiistojen eskaloituminen tavalla, joka vaarantaisi merenkulun turvallisuuden, voisi olla haitaksi koko maailmantaloudelle. Haagin kansainvälisen tuomioistuimen mukaan Kiinan aluevaatimukset rikkovat merirajat määrittelevää YK-sopimusta ja Kiina on rikkonut Filippiinien alueellista koskemattomuutta. Kiina vaatii 90 prosenttia Etelä-Kiinan merestä, mutta Filippiinit, Vietnam, Malesia, Brunei ja Taiwan ovat kiistäneet vaatimusten oikeutuksen. Yhdysvaltain Biden hallinnon mukaan Kiina on rikkonut Yhdistyneiden kansakuntien merioikeusyleissopimusta, siitäkin huolimatta että Yhdysvallat ei ole koskaan itse sitoutunut ko. sopimukseen. ==Lähteet== == Aiheesta muualla == Luokka:Tyynimeri Luokka:Aasian maantiede Luokka:Seulonnan keskeiset artikkelit
Orgaaninen

Orgaaninen on adjektiivi, joka biologiassa tarkoittaa elimellistä, elollista, eloperäistä tai luonnosta peräisin olevaa. Epäorgaaninen puolestaan tarkoittaa elottomaan luontoon kuuluvaa. * Orgaaninen kemia on kemian haara, joka tutkii hiiliyhdisteiden kemiaa. * Orgaaninen yhdiste sisältää hiili-hiilisidoksia. * Englannin kielessä "organic food" tarkoittaa luonnonmukaisesti viljeltyä elintarviketta (luomutuote).
Kanoninen kimppu

Matematiikassa dimensiota n olevan algebrallisen variston kanoninen kimppu on suorakimppu :\,\\!\Omega^n = \omega, joka on V:n kotangenttikimpun \Omega n:s ulkopotenssi. Se on siis V:n holomorfisten n-muotojen kimppu, kun V on määritelty kompleksilukujen kunnassa. Tämä V:n duaalinen objekti Serren dualisuuden suhteen. Tätä voidaan myös ajatella kääntyvänä lyhteenä. Kanoninen luokka on V:n Carterin divisorin K divisoriluokka. Sen avulla voidaan muodostaa kanoninen kimppu, joka on V:n lineaaristen ekvivalenssien ekvivalenssiluokka, ja sen divisoreja kutsutaan kanonisiksi divisoreiksi. Antikanoninen divisori on muotoa −K oleva divisori, missä K on kanoninen. Antikanoninen kimppu on vastaava käänteinen kimppu \,\\!\omega^{-1}. Singulaariselle varistolle X on olemassa useita tapoja määritellä kanoninen divisori. Jos varisto on normaali, se on sileä ja sen kodimensio on yksi. Erityisesti voidaan määritellä sileän paikan kanoninen divisori. Tästä saadaan X:n yksikäsitteinen Weilin divisoriluokka. Tässä luokassa merkitään KX:llä X:n kanonista divisoria. Toisaalta normaalille varistolle X voidaan tutkia X:n normalisoidun dualisoivan kompleksin d:ttä kohomologiaa. Tämä lyhde vastaa Weilin divisoriluokkaa, joka on sama kuin yllä määritelty divisoriluokka KX. Samaan tulokseen päästään myös, jos X on S2, Gorenstein, ja dimensiota yksi. Luokka:Vektorikimput
Napajänis

Napajänis (Lepus arcticus) on jänisten sukuun kuuluva nisäkäslaji, jonka levinneisyysalue ulottuu Kanadan pohjoisosista aina Grönlannin rannikoille ja Kanadan saaristoihin asti. Napajänis on esiintymisalueellaan ainoa siellä tavattava jäniseläin. Napajänikset elävät keskimäärin seitsemän vuotta. == Tuntomerkit == Napajäniksen turkki on kesäisin harmaa tai ruskea ja talvisin valkoinen, mutta korvien kärjet ovat mustat. Napajänis voi kasvaa noin puolen metrin pituiseksi pois lukien sen viidestä kymmeneen senttiä pitkä häntä. Napajänis on sopeutunut hyvin kylmään ilmastoon, esimerkiksi sen korvat ovat pienemmät kuin useimmilla muilla jäniksillä, jotta niiden lämpöä haihduttava pinta-ala olisi pienempi. Napajäniksellä on suuret ja karvaiset jalat, mitkä estävät sitä vajoamasta hankeen. == Ravinto == Ravinnokseen napajänis käyttää enimmäkseen varpujen silmuja, juuria, sekä marjoja. Talvella pääravintoa ovat pajut, kesällä ruoho. Talvella napajänis kaivelee ruokansa hangesta ja tarvittaessa rikkoo jääpeitteen takajaloillaan. == Lisääntyminen == Napajäniksen kiima-aika on yleensä huhti–toukokuussa. Poikaset syntyvät kesä–heinäkuussa. Yleensä naaras synnyttää kerralla 2–8 poikasta. Poikaset vieroitetaan 8–9-viikkoisina. == Lähteet == == Aiheesta muualla == Luokka:Jäniseläimet
European Students' Union

The European Students' Union (ESU) (aiemmin The National Unions of Students in Europe ESIB) on eurooppalaisten kansallisten opiskelijaliittojen yhteenliittymä, johon kuuluu 45 eurooppalaista kansallista opiskelijaliittoa 35 Euroopan valtiosta. Suomesta järjestön jäseninä ovat Suomen opiskelijakuntien liitto (SAMOK) sekä Suomen ylioppilaskuntien liitto (SYL). ESU edustaa jäsenjärjestöjensä kautta yli 10 miljoonaa eurooppalaista opiskelijaa. Vaikuttamisen kohteina ovat mm. Euroopan unioni, Euroopan neuvosto sekä Unesco. == Aiheesta muualla == * Järjestön kotisivu * SAMOKin kotisivu * SYLin kotisivu Luokka:Kansainväliset järjestöt Luokka:Eurooppalaiset opiskelijajärjestöt
Tim Lambesis

Tim Lambesis (s. 21. lokakuuta 1980) on laulaja metalcore-yhtyeessä As I Lay Dying. Hän on toinen yhtyeen perustajajäsenistä. Hän on myös soittanut kitaraa yhtyeissä Society's Finest ja Point of Recognition. Avoimesti kristityksi tunnustautunut Lambesis on osittain kreikkalainen. Lambesis on tunnettu äänestään, joka on saanut vaikutteita ruotsalaisyhtyeiden In Flamesin, Living Sacrificen ja At the Gatesin tuotannosta. Tim Lambesiksella on thrash metalia ja metalcorea yhdistelevä soolohanke nimeltä Austrian Death Machine, jossa hän soittaa kaikki instrumentit, ja yhtye käsittelee Arnold Schwarzeneggerin toimintaelokuvia. Austrian Death Machinelta ilmestyi heinäkuussa 2008 albumi nimeltä Total Brutal. As I Lay Dyingissa Lambesiksen sanoitukset ovat henkilökohtaisia ja käsittelevät aiheita ihmissuhteista elämässä kamppailuun. Lambesiksella on 3 veljeä. Hän syntyi Phoenixissa, Arizonassa, mutta muutti San Diegoon ollessaan nuori. Kaikki hänen veljensä elävät Phoenixissa. Lambesiksen vanhemmat omistavat yrityksen Carlsbadissa, kaliforniassa. Lambesis työskenteli jonkin aikaa vanhempiensa yrityksessä ennen kuin perusti As I Lay Dyingin. Hän omistaa osan Metal Blade Recordsista. Toukokuussa 2013 Lambesis pidätettiin epäiltynä yrityksestä palkata murhaaja tappamaan vaimonsa. Hänet tuomittiin 6 vuodeksi ehdottomaan vankeusrangaistukseen 16.5.2014. Lambesis vapautui vankilasta 17.12.2016 kärsittyään tuomiotansa yhteensä kaksi vuotta ja kymmenen kuukautta. == Lähteet == == Aiheesta muualla == *Tim Lambesiksen tiedot As I Lay Dyingin kotisivuilla *Haastattelu MetalUnderground-sivustolla *Haastattelu Bravewords-sivustolla *Tim Lambesiksen haastattelu *Tim Lambesiksen haastattelu Tongues of Destruction -sivulla Luokka:Yhdysvaltalaiset laulajat Luokka:Vuonna 1980 syntyneet Luokka:Elävät henkilöt
Mustahäntäpreeriakoira

Mustahäntäpreeriakoira eli preeriakoira eli preerikko (Cynomys ludovicianus) on preeriakoirien sukuun kuuluva nisäkäs, jota tavataan Pohjois-Amerikan preerioilla aina Kanadan eteläosista Meksikon pohjoisosiin. Nimensä mustahäntäpreeriakoira on saanut koiran haukuntaa muistuttavasta ääntelystään ja sosiaalisesta elämäntavastaan, vaikkei se muuten ole läheistä sukua koiraeläimille. Nykyisin lajia pidetään jonkin verran lemmikkieläimenä, myös Suomessa. Suomen Lajitietokeskus suosittelee käyttämään lajista nimeä preerikko. == Elintavat == Mustahäntäpreeriakoirat elävät valtavissa järjestäytyneissä yhteisöissä, joissa ne kaivavat laajoja tunneleita maan alle. Yhden tunnelin keskikoko on sata hehtaaria, mutta tätä paljon suurempia tunneleita tunnetaan. Kaikista laajin tunnettu yhteisö oli kaivanut elinalueeksensa 64 750 neliökilometrin kokoisen alueen. Mustahäntäpreeriakoirat ovat hyvin sosiaalisia, mikä mahdollistaa yhteistyön niin alueiden puolustamisessa kuin yhteisöjen syntymisessä. Tällaista yhteisöä kutsutaan "kaupungiksi". Kaupunki taas on edelleen jaettu "kaupunginosiin". Kaupunginosien "väestö" on jakautuneena perhekuntiin, jotka käsittävät yleensä 8–9 – paikoin yli 20 – yksilöä. === Lisääntyminen === Mustahäntäpreeriakoirat lisääntyvät vain kerran vuodessa. Lisääntymisaikana naaraat unohtavat sosiaalisuutensa ja alkavat tappaa toisten naaraiden poikasia. Lähisukulaisten tappaminen on nisäkkäiden keskuudessa harvinaista, joten mustahäntäpreeriakoiranaaraiden käytöstä on pyritty selittämään erilaisin tavoin. Todennäköisesti naaraat pyrkivät joko vähentämään liikakansoitusta, takaamaan omille poikasilleen paremmat elinolosuhteet tai sitten ne vain tarvitsevat lihaa saadakseen energiaa. == Lähteet == Luokka:Oravat Luokka:Lemmikkijyrsijät
Evert Julius Bonsdorff

Evert Julius Bonsdorff (24. syyskuuta 1810 Turku – 30. heinäkuuta 1898 Muurla) oli suomalainen anatomi, eläintieteilijä ja lääkäri. Anatomian ja fysiologian professorina vuosina 1846–1871 toiminut Bonsdorff tunnetaan lääkäriopetuksen uudistajana ja Helsingin yliopiston lintukokoelmien perustajana. Arkkiatrin arvon Bonsdorff sai vuonna 1859 ja valtioneuvoksen vuonna 1871. Bonsdorff sai professorin arvonimen 1841. Hän väitteli lääketieteen tohtoriksi 1840. Hän tuli 1837 anatomian prosektoriksi ja anatomian ja fysiologian apulaiseksi. Vuonna 1846 hänestä tuli Helsingin yliopiston anatomian ja fysiologian professori. Hän otti anatomian opetuksessa käyttöön opiskelijoiden itse tekemät leikkelyharjoitukset.Otavan Iso tietosanakirja, Otava 1967, osa 1 p. 1363 Lisäksi hän kiinnitti opiskelijoiden huomion sairauden aiheuttamiin muutoksiin elinten rakenteessa ja toiminnassa. Bonsdorff oli ahkera tutkija ja julkaisija anatomian alalla. Hänen ansiostaan oikeuslääketieteessä syntyi ruumiinvammojen uusi luokitus. Hän hankki Magnus von Wrightin avulla laajan Suomen lintujen kokoelman sekä kokoelman kaksisiipisiä hyönteisiä. Kokoelma on nimetty Bonsdorffin museoksi. Myös ainutlaatuisen luustokokoelman syntyminen on hänen ansiostaan. Bonsdorff perusti yliopiston anatomian laitoksen ihmisluukokoelman, jota kartutettiin sitten 1930-luvulle saakka. Kokoelma on nykyisin Luonnontieteellisen keskusmuseon hallussa. Kokoelmaan kuuluu noin 1 500 pääkalloa ja useita laatikollisia ihmisluita Suomesta ja eri puolilta maailmaa. Kokoelmaan aiemmin kuuluneet saamelaisten kallot ja luustot toimitettiin vuonna 2001 Inariin haudattavaksi. Kokoelmassa on myös rikoksista tuomittujen vankien kalloja ja luita.Tuomas Karemo : Outoja tutkimusmenetelmiä ja mystisiä merkintöjä – Suomen suurin ihmisluukokoelma herättää kysymyksiä, Yle kulttuuricocktail 25.3.2016 == Lähteet == == Aiheesta muualla == * Evert Julius Bonsdorff - Han hämtade den moderna biomedicinska forskningen till Finland och var en intensiv zoologisk samlare Luokka:Arkkiatrit Luokka:Suomalaiset eläintieteilijät Luokka:Suomalaiset lääkärit Luokka:Keisarillisen Aleksanterin-Yliopiston professorit Luokka:Suomalaiset professorin arvonimen saaneet Luokka:Vuonna 1810 syntyneet Luokka:Vuonna 1898 kuolleet Luokka:Suomalaiset anatomit Luokka:Suomalaiset professorit
Nyby

Nyby (ruotsia, ) voi tarkoittaa seuraavia: ==Paikkoja== ===Suomessa=== * Nyby, kylä Karjaalla Raaseporissa * Nyby, kylä Petolahdella Maalahdella * Nyby, kylä Närpiössä * Nyby, kylä Oravaisissa Vöyrissä * Nyby, kylä Porvoossa * Nyby, kylä Uudessakaarlepyyssä * Olhava, ruots. Nyby, kylä Iissä * Uusikylä, ruots. Nyby, kylä Siuntiossa *Nyby, Marttilan (nyk. ) kirkkopitäjän vanha ruotsinkielinen rinnakkaisnimi ===Ruotsissa=== * Nyby, pientaajama Hylten kunnassa * Nyby, Uppsalan kaupunginosa Nyby on myös usean kylän nimi. ===Saksassa=== * Nieby (), kunta Schleswig-Holsteinissa ==Henkilöitä== * Mats Nyby (1946–2021), suomalainen poliitikko ja kansanedustaja (SDP) ==Muita== * Nybyn lasitehdas, Iin Olhavassa 1782–1885 toiminut lasitehdas * Nybyn ruukki, Siuntiossa 1530–1558 toiminut rautaruukki * Nyby bruk, rautatehdas ja entinen ruukkiyhdyskunta Torshällassa Eskilstunan kunnassa Ruotsissa ==Katso myös== * Uusikylä